Blue text on a black background

Description automatically generated with medium confidence*2023 m. birželio 20 d.*

*Pranešimas žiniasklaidai*

**Naujas serialo „Ir štai kaip...“ sezonas – jau birželio 22 dieną**

**2021 m. pristatytas serialas „Ir štai kaip...“ (angl. *And Just Like That...*), kuriame gerbėjai vėl išvydo žinomo serialo „Seksas ir miestas“ veikėjus, tęsiasi. Jau birželio 22 dieną žiūrovai galės peržiūrėti pirmąsias dvi antrojo serialo sezono serijas. Lietuvoje jos bus prieinamos per „HBO“ „Telia Play“ platformoje.**

Iš viso antrąjį serialo „Ir štai kaip...“ sezoną sudarys 11 epizodų, kurie pasirodys po vieną per savaitę, ketvirtadieniais.

Tarp serialo aktorių – Sarah Jessica Parker, Cynthia Nixon, Kristin Davis, Sara Ramirez, Sarita Choudhury, Nicole Ari Parker, Karen Pittman, Mario Cantone, Davidas Eigenbergas, Evanas Handleris, Christopheris Jacksonas, Niallas Cunninghamas, Cathy Ang ir Alexa Swinton.

Serialą kuria ir prodiusuoja Maiklas Patrikas Kingas kartu su vykdomaisiais prodiuseriais Johnu Melfi, Julie Rottenberg, Elisa Zuritsky, Sarah Jessica Parker, Kristin Davis ir Cynthia Nixon. Scenarijų rašė M. P. Kingas, Samantha Irby, Susan Fales-Hill, Lucas Froehlichas, Rachel Palmer, Julie Rottenberg ir E. Zuritsky. Režisieriai – M. P. Kingas, C. Nixon, Ry Russo-Young ir J. Rottenberg.

„HBO“ serialą „Seksas ir miestas“ sukūrė Darrenas Staras pagal to paties pavadinimo Candace Bushnell knygą.

*„Ir štai kaip...“ antrojo sezono nuotraukų galima rasti [čia](https://bit.ly/AJLTS2foto).*

**Apie „Warner Bros. Discovery“:**

„Warner Bros. Discovery“ („Nasdaq“: WBD) yra lyderiaujanti pasaulinė žiniasklaidos ir pramogų bendrovė, užsiimanti aukštos kokybės televizijos serialų ir filmų kūrimu bei jų transliavimu televizijoje, interneto platformose ir kine. Bendrovės prekės ženklai, kasdien įkvepiantys, informuojantys ir linksminantys auditoriją, yra pasiekiami daugiau nei 220 šalių ir 50 kalbų. Tarp jų – „Discovery Channel“, „discovery+“, „CNN“, „DC“, „Eurosport“, „HBO“, „Max“, „HGTV“, „Food Network“, „OWN“, „Investigation Discovery“, „TLC“, „Magnolia Network“, „TNT“, „TBS“, „truTV“, „Travel Channel“, „MotorTrend“, „Animal Planet“, „Science Channel“, „Warner Bros. Film Group“, „Warner Bros. Television Group“, „Warner Bros. Games“, „New Line Cinema“, „Cartoon Network“, „Adult Swim“, „Turner Classic Movies“ ir kiti. Norėdami gauti daugiau informacijos, apsilankykite [www.wbd.com](http://www.wbd.com)

**Apie „HBO“:**

„HBO“ yra vienas labiausiai gerbiamų ir novatoriškiausių pramogų prekių ženklų pasaulyje, siūlantis kultines, apdovanojimus pelniusias programas per „HBO“ televizijos kanalus ir srautinio transliavimo platformą „Max“, kuri 2023 m. gegužės 23 d. pradėjo veikti JAV. „Warner Bros. Discovery“ priklausantis „HBO“ siūlo platų vaizdo turinio asortimentą, kuriame – ir naujausi gerbėjų pamėgti serialai „Paskutinieji mūsiškiai“, „Drakono namai“, „Baltasis lotosas“, „Euforija“, „Baris“ ir „Palikimas“, ir kultiniais tapę pavadinimai, tokie kaip „Sostų karai“, „Sopranai: mafijos kronika“, „Seksas ir miestas“, „Karo vilkai. Desantininkai“ ir „Blakė“.